NaiveNeuron/SloPal huggingface dataset:
P. Gabura, poslanec: (2009-04-21):
A chcel by som takisto apelovať, že toto dnes je skutočne dobrá vec, ktorá je v ponuke v parlamente, a toto dnes že by malo byť štartovným poľom pre budúcnosť, aby sme sa dopracovali k tomu, aby sme toto nezmyselné zabíjanie, nezmyselné psychologické obťažovanie ženy zastavili. Ja som otec a myslím si, že mám takisto právo hovoriť do života a mám právo takisto spolurozhodovať s manželkou o tom... (Vystúpenie prerušené časomierou.)
Pčolinský, Peter, podpredseda NR SR (2022-12-01):
Ďakujem, pán poslanec. Vyhlasujem rozpravu za skončenú. Chce zaujať stanovisko navrhovateľka? Nech sa páči.
Ďuriš Nicholsonová, Lucia, podpredsedníčka NR SR (2019-05-13):
Pán poslanec Suchánek.
Paška, Pavol, predseda NR SR (2013-10-28):
Pán poslanec, chcete reagovať? Nech sa páči.
Pellegrini, Peter, predseda NR SR (2015-11-11):
Prezentujme sa a hlasujme o bodoch 1 až 6 spoločnej správy s odporúčaním gestorského výboru schváliť. (Hlasovanie.) Prítomných 130 poslancov, za hlasovalo 128, zdržali sa 2. Konštatujem, že sme tieto body schválili.
Kremský, Peter, poslanec NR SR (2023-02-16):
Ďakujem. Ja len veľmi krátko naozaj. Ešte raz zopakujem, nerozumiem zmyslu toho, prečo sme tu teraz spravili hodinu dvadsať vyvracaním nezmyselných argumentov. V tomto zákone ide len o to, aby sa tá, ten to stanovovanie limitov priblížilo reálnemu životu, reálnym cenám áut na trhu a v podstate tomu, aby vláda nariadením mohla upraviť rozdielne limity pri autách so spaľovacími motormi a pri elektrických autách. Čiže chcel by som vás požiadať o podporu tohto zákona, o ktorom budeme vlastne dnes hlasovať. Ďakujem.
Bugár, Béla, podpredseda NR SR (2017-10-12):
Nech sa páči, prezentujme sa a hlasujme o tomto návrhu. (Hlasovanie.) Prítomných 137, za 124, 1 proti, 12 sa zdržali hlasovania. Sme v treťom čítaní . Otváram rozpravu v rámci tohto čítania. Nikto sa nehlási do rozpravy, vyhlasujem ju za skončenú. Nech sa páči.
Galko, Ľubomír, poslanec NR SR (2014-11-09):
... a za nomináciu človeka, ktorého sme tu počuli, sa vzdal svojej funkcie. Ďakujem pekne.
Vašečka, Richard, poslanec NR SR (2024-09-25):
Ďakujem. Vážený pán predsedajúci, chcel by som požiadať plénum o presun bodu číslo 47, číslo parlamentnej tlače 45, návrh poslancov Vašečku a Záborskej, na nasledujúcu schôdzu so začiatkom 22. októbra.
Laššáková, Jana, podpredsedníčka NR SR (2013-02-13):
Pán poslanec, zaujmite miesto určené pre navrhovateľov. A teraz dávam slovo spravodajcovi, ktorého určil navrhnutý gestorský výbor pre financie a rozpočet, pánovi poslancovi Igorovi Matovičovi. Nech sa páči, pán spravodajca, máte slovo.
Jurinová, Erika, podpredsedníčka NR SR (2012-09-25):
Pán poslanec Martvoň.
Grendel, Gábor, podpredseda NR SR (2022-05-03):
V rozprave by mal vystúpiť teraz pán poslanec Mazurek, ale stráca poradie. Ďalší je pán poslanec Viliam Zahorčák v poradí. Nech sa páči, pán poslanec. A pripraví sa pán poslanec Ján Richter.
Novotný, Viliam, poslanec NR SR (2011-02-09):
Pozývam členov Výboru Národnej rady Slovenskej republiky pre zdravotníctvo na rokovanie výboru Národnej rady, ktoré zvolávam na 13.30 hodinu vzhľadom k tomu, že v tomto čase by sme už mohli mať v Národnej rade návrh na skrátené legislatívne konanie k novele zákona o omamných a psychotropných látkach. Takže dnes krátke rokovanie o 13.30 hodine. Ďakujem. (Prerušenie rokovania o 11.51 hodine.) (Pokračovanie rokovania o 14.00 hodine.)
P. Hrušovský, predseda NR SR: (2004-12-01):
Otváram rozpravu o tomto bode programu. Páni poslanci, pýtam sa, či sa chce niekto prihlásiť do rozpravy ústne, keďže som nedostal žiadne písomné prihlášky. Nie. Končím možnosť prihlásiť sa do rozpravy ústne. Vyhlasujem rozpravu za skončenú. Prerušujem rokovanie o tomto bode programu. Ďakujem, pán minister, pani poslankyňa Tkáčová, za spravodajskú správu. Prosím teraz pána ministra dopravy, pôšt a telekomunikácií Prokopoviča, aby z poverenia vlády Slovenskej republiky uviedol a odôvodnil vládny návrh zákona o podmienkach prevádzky vozidiel v premávke na pozemných komunikáciách a o zmene a doplnení niektorých zákonov , ktorý prerokúvame ako tlač 876. Nech sa páči, pán minister, máte slovo.
Pčolinský, Peter, podpredseda NR SR (2022-11-15):
Páni poslanci, ukľudnite sa všetci. (Povedané súbežne s rečníkom.)
Paška, Pavol, poslanec NR SR (2012-02-29):
Ďakujem pekne. Pán predseda, súhlasím, otvorte rozpravu v treťom čítaní. Ďakujem.
Zmajkovičová, Renáta, podpredsedníčka NR SR (2014-07-08):
Pán poslanec Martvoň.
J. Brocka, poslanec: (2008-10-29):
Pani kolegyňa, ak by ste si prečítali návrh zákona o sociálnom poistení, ako ho navrhuje vaša pani ministerka, tak ona práve navrhuje, že už dôchodkové správcovské spoločnosti nemusia investovať odložené peniaze do slovenských podnikov, do slovenských projektov, aby neboli takto zväzovaní, keďže je tu tlak z Európskej únie, aby mohli investovať viacej vonku. Čiže tento návrh zákona ide práve opačným smerom. Ale prosím, je to tlak Európskej únie, je to váš návrh.
Glváč, Martin, podpredseda NR SR (2018-10-18):
Ďalší v rozprave, pán poslanec Dostál, nech sa páči.
Kuffa, Štefan, poslanec NR SR (2015-05-21):
Ďakujem za slovo. Pán minister, ja sa ospravedlňujem za ten vstup, ja som to tak úsmevne povedal, ale veľakrát je to naozaj aj pravdivé, keď som spomenul tie člny, lebo tie povodne ste spomenuli, našu oblasť Kežmarku, Ľubice a Starej Ľubovne. My naozaj, my tam potrebujeme a potrebovali sme v roku 2010 pri evakuácii ľudí a záchrane ľudí, my sme naozaj potrebovali tie člny, úplne reálne, nielen čerpadlá. Veď to je dobré, že aj tie hasičské zbory, že sú vybavené jednak aj tým materiálom a technikou, ale tá prevencia, ktorú ste tuná načrtli, tá je veľmi dôležitá a tam je potrebná tá investícia. Chcem aj poďakovať, lebo naozaj aj v tej našej oblasti Levočského pohoria naozaj sa rieši, to je riešenie tých poldrov, za čo chcem vyjadriť úprimnú vďaku. Ale tú hrádzu, nedá mi, aby som ju nespomenul, tá ešte je len v nejakej príprave, 18,5-metrová hrádza, s tou sa nedá súhlasiť. Ja viem, že možno je to ten variant taký ten lacnejší, ale poprosil by som, aby ste brali ohľad aj na tých 150 ľudí v Zaľubici, ktorí tam žijú a bývajú. Nestavajte im takú obrovskú hrádzu, postavte tam radšej dve alebo tri hrádze, tie poldre a nech sú suché poldre. Toto ani nebude celkom typický polder, pretože má byť trvalo zaplavené územie tam, nejaké štyri hektáre vo výške hladiny vody asi okolo 2 metrov, zhruba toho, čo viem. Ja by som bol veľmi rád, keby sme sa ešte stretli a možno si aj vysvetlili ako tie veci. Ide naozaj o dobro ľudí. Nehádžme takto tých 150 ľudí kdesi len tak cez palubu. Ale oceňujem tú snahu naozaj tej prevencie a tá prevencia, tá je najdôležitejšia, aby sme predchádzali tým povodniam, tam by sme mali to gro finančných prostriedkov sústrediť a nielen na tie čerpadlá a člny, kde to už riešime ako dôsledky tých povodní. Ďakujem.
Grendel, Gábor, podpredseda NR SR (2021-11-09):
Pán poslanec, tento typ vypustenia bodu z programu musí ísť v mene troch poslaneckých klubov. Čiže dávam návrh v mene troch poslaneckých klubov, nie. Lesné škôlky, 667. (Reakcie z pléna. Krátka pauza.) Takže kolegyne, kolegovia, v mene troch poslaneckých klubov dávam návrh, tak ako ho navrhol pán poslanec Sloboda, o presunutie tlače 667 na nasledujúcu schôdzu? Je všeobecný súhlas? (Reakcie z pléna.) Nie je. Takže dávam hlasovať. Prosím, prezentujme sa a hlasujme. (Hlasovanie.) Prítomných 148, za 92, proti 44, zdržalo sa 12, hlasovali všetci prítomní. Konštatujem, že sme tento návrh schválili. Ďalší procedurálny návrh, pán poslanec Šíbl.
Pleštinská, Zita, poslankyňa NR SR (2023-02-09):
Ďakujem pekne, pán predsedajúci, za slovo. Vážené panie poslankyne, vážení páni poslanci, vážený pán navrhovateľ, Výbor Národnej rady Slovenskej republiky pre verejnú správu a regionálny rozvoj ma uznesením určil za spravodajkyňu k návrhu zákona (tlač 1395). V súlade s § 73 ods. 1 zákona o rokovacom poriadku podávam v prvom čítaní spravodajskú informáciu o predmetnom návrhu zákona. Návrh zákona spĺňa náležitosti podľa rokovacieho poriadku a legislatívnych pravidiel tvorby zákonov. Súčasťou predloženého návrhu je aj stanovisko Ministerstva financií Slovenskej republiky. Zo znenia uvedeného návrhu zákona je zrejmý účel navrhovanej úpravy. Vychádzajúc z oprávnení, ktoré pre mňa ako spravodajkyňu vyplývajú z § 73 zákona o rokovacom poriadku, odporúčam, aby sa Národná rada po všeobecnej rozprave uzniesla na tom, že návrh zákona prerokuje v druhom čítaní. V súlade s rozhodnutím predsedu Národnej rady navrhujem, aby návrh zákona prerokovali Ústavnoprávny výbor Národnej rady a Výbor Národnej rady pre verejnú správu a regionálny rozvoj. Za gestorský výbor navrhujem Výbor Národnej rady pre verejnú správu a regionálny rozvoj. Odporúčam, aby predmetný návrh zákona výbory prerokovali do 30 dní a v gestorskom výbore do 32 dní od prerokovania návrhu zákona v Národnej rade v prvom čítaní. Pán predsedajúci, otvorte, prosím, všeobecnú rozpravu.
Sloboda, Vladimír, poslanec NR SR (2018-10-23):
Ďakujem pekne. Len by som chcel informovať členov výboru pre nezlučiteľnosť funkcií, že pokračovať v prerušenom rokovaní výboru budeme na riadnej schôdzi počas ďalšej schôdzi parlamentu. Ďakujem.
Obrimčáková, Bibiána, poslankyňa NR SR (2010-12-14):
Tým sme rozhodli o návrhoch zo spoločnej správy. Keďže sme v druhom čítaní schválili pozmeňujúce a doplňujúce návrhy, ako spoločná spravodajkyňa na základe poverenia výboru predkladám návrh na prerokovanie návrhu zákona v treťom čítaní ihneď. Prosím, pán predseda, dajte o tomto návrhu hlasovať.
Bugár, Béla, podpredseda NR SR (2018-06-19):
Nech sa páči, pán predseda Danko, môžte reagovať na faktické.
Hargaš, Ján, poslanec NR SR (2024-01-16):
Ďakujem, pán predsedajúci. Ďakujem, pani predrečníčka. Tiež by som sa rád chytil toho úvodu vášho vystúpenia, kde ste koalícii pripomenuli ich krédo, o čo sa tu teda budú snažiť. Čiže volajme to, že teda možno sa teda koalície chcela naozaj posnažiť o nejaký spoločenský konsenzus. No ako sa hľadá konsenzus? Hľadá sa diskusiou, hľadá sa tým, že sa zohľadňujú názory a vyberie sa riešenie, ktoré je nejakým kompromisom medzi týmito názormi. Tak by som sa chcel spýtať kolegov, aký majú teda pocit z toho, ako zatiaľ vedú túto krajinu tie prvé mesiace, keď 80 % zákonov prijímajú v skrátenom legislatívnom konaní, hádžu nám ich sem bez pripomienkového konania medzirezortného, kde by sa ten konsenzus v odbornej obci a v širokej verejnosti mohol hľadať. Potom my to tu suplujeme rozpravou, pripomínam nie diskusiou, lebo máme tu názvoslovie, my tu máme rozpravu, my tu nemáme diskusiu. Keby to bola diskusia, tak nám kolegovia z koalície poskytnú odpovede na otázky, ktoré sa ich pýtame v mene občanov tejto krajiny. Čiže my tu máme rozpravu, koalície mlčí. Pritom mne sa naozaj nezdá, že toto je lepšie, ani bezpečnejšie a určite to nie je pokojnejšie vládnutie, čo vám každý štvrtok večer pripomínajú desiatky tisíc ľudí na námestiach slovenských miest. A budú vám to pripomínať aj tento štvrtok a chcel by som ich všetkých pozvať na ďalšie, ďalšie kolo protestov, pretože každým dňom táto vláda svojím správaním a svojím prístupom k tomu, ako si predstavuje fungovanie demokracie, jej v skutočnosti vystavuje pozvánku sama, ale pre pripomenutie teda dovolím si túto pozvánku rozšíriť aj ja osobne a chcel by som všetkým pripomenúť, že vo štvrtok večer o šiestej sa opäť vidíme na námestiach slovenských miest. Ďakujem veľmi pekne.
Figeľ, Ján, podpredseda NR SR (2012-06-27):
Ďakujem pekne. Pán poslanec Matovič, nech sa páči.
Jurinová, Erika, podpredsedníčka NR SR (2012-05-11):
Ďakujem za slovo. Tiež by som sa dotkla prvej témy, teda riešenie partnerstva a možno slobody. Skutočne sloboda musí ísť ruka v ruke so zodpovednosťou. S tým súhlasím aj so Štefanom Kuffom a nemyslím si, že je správne nechať problémy v tejto oblasti vyhnívať. Takisto je potrebné ich riešiť. Možno, že tiež je dobré dotknúť sa aj toho, to som spomenula aj vo svojej reči, že naozaj, že toto programové vyhlásenie vlády sa scuclo na riešenie len problému menšín. Všetky ostatné menšiny ako keby neexistovali. To myslím, spomínal aj Peter Pollák. Ale určite v žiadnom prípade sa neviem stotožniť s tým, že by mali byť homosexuálne partnerstvá položené na roveň rodiny. Čo sa týka druhej časti príhovoru Janka, tak takisto pociťujem a nadviažem na to, čo hovoril predtým Braňo, že naši občania sú málo hrdí, alebo že im chýba hrdosť na seba. Myslím si, že je to skutočne spôsobené tým, že nám chýbajú kladné vzory, ktorého príkladom si, myslím, aj sám ty, Janko. U nás stále platí, že ak nechceme mať problémy, radšej budeme ticho, lebo tí, ktorí sa naozaj hlasne ozývajú, bývajú zatiaľ potrestaní. Keď sa vymetie tento mýtus, tak potom možno že bude v našej krajine lepšie, pretože občania budú hrdí na to, že budú môcť spolupracovať. Ďakujem.
Klus, Martin, podpredseda NR SR (2019-12-03):
Ďakujem. Pán poslanec Dostál.
Hrnčiar, Andrej, podpredseda NR SR (2019-02-14):
Vážené panie poslankyne, vážení páni poslanci, v súlade so zákonom o rokovacom poriadku nasleduje hodina otázok , ktorú týmto otváram. Poslanci písomne položili do včera do 12.00 hod. 10 otázok na predsedu vlády a 17 otázok na členov vlády, generálneho prokurátora a predsedu Najvyššieho kontrolného úradu. Overovatelia schôdze vyžrebovali ich poradie. Upozorňujem, že na otázky poslancov, ktorí nie sú prítomní v rokovacej sále, sa neodpovedá. Prosím predsedu vlády pána Petra Pellegriniho, aby oznámil, kto z členov vlády bude odpovedať na otázky za neprítomných členov vlády.
Sulík, Richard, predseda NR SR (2011-02-03):
Ďakujem. Otváram rozpravu. Písomne sa neprihlásil nikto, takisto ústne nie, okrem pána poslanca Novotného. Pán poslanec, máte slovo.
Blanár, Juraj, podpredseda NR SR (2022-12-08):
Upozorňujem vás, ešte raz, neobviňujte ma, pretože budem musieť pristúpiť k niečomu, čo veľmi nerád.
Jurinová, Erika, podpredsedníčka NR SR (2015-02-11):
Ďakujem pekne, pán poslanec. Otváram všeobecnú rozpravu. Nedostala som žiadnu písomnú prihlášku. Pýtam sa, či sa chce niekto prihlásiť do rozpravy ústne. Do rozpravy sa prihlásil jeden pán poslanec. Zároveň mu dávam slovo a nech sa páči.
Pellegrini, Peter, predseda NR SR (2015-12-11):
Do rozpravy je prihlásený pán poslanec Blaha, ale zaregistroval som, že vy, pán navrhovateľ, ste sa prihlásili do rozpravy, takže máte prednosť, nech sa páči.
Laššáková, Jana, podpredsedníčka NR SR (2013-03-15):
Pán poslanec Kadúc.
Gašpar, Tibor, podpredseda NR SR (2024-09-25):
Ďakujem, pani poslankyňa. Evidujem na vaše vystúpenie päť faktických poznámok. Prvý, pán poslanec Hargaš, máte slovo.
Lackovič, Marek, poslanec NR SR (2024-01-17):
Ďakujem za slovo, pán predsedajúci. Pán poslanec Sulík hovoril aj o prokurátorskej obci. My tu máme aj dnešnú, pomerne čerstvú správu, ráno z 9.08 hod., citujem: „Novela bude mať devastačné následky, obvinení už kalkulujú s nižšími trestami,“ hovorí predseda Rady prokurátorov Stanislav Jakubčík. V rozhovore približuje, ako už teraz odďaľujú úkony: „V jednom veľkom drogovom prípade dokonca odmietol spolupracujúci obvinený na súde uzavretú dohodu o vine a treste. Jasne povedal, že sa mu neoplatí, lebo po prijatí novely by dostal asi polovičný trest.“ Tak takto tu my dnes prijímame zákony v skrátenom legislatívnom konaní. Naozaj rada prokurátorov už krátko po zverejnení vládnej novely trestných kódexov vydala mimoriadne, mimoriadne kritické stanovisko, ktoré ani len, zdá sa, nepohlo vládnou koalíciou. Predseda rady dodáva, dnes ráno, že, predseda rady, ktorý je členom už 14 rokov, čiže neprišiel ani včera, ani dnes, ani predvčerom, že považuje dokonca tieto zásahy za horšie ako samotné rušenie Úradu špeciálnej prokuratúry. „Bude to mať devastačný vplyv na trestnú politiku štátu,“ hovorí pán predseda Rady Stanislav Jakubčík. Toľko k tomu, ako tu naozaj dnes prijímame túto legislatívu.
Danko, Andrej, predseda NR SR (2016-09-12):
Otváram rozpravu v rámci tretieho čítania . Hlási sa niekto z poslancov do rozpravy? Ďakujem. Uzatváram možnosť prihlásenia do rozpravy. Pán poslanec Ondrej Dostál.
P. Hrušovský, podpredseda NR SR: (2002-05-31):
(Hlasovanie.) Prítomných je 91 poslancov, za 40, proti 36, zdržalo sa 10, nehlasovalo 5. Návrh sme neschválili. Budeme pokračovať ďalej, pán poslanec Gašparovič, pretože návrh na to, aby sme nepokračovali v rokovaní ďalej, nebol snemovňou schválený. Musíme pokračovať v hlasovaní o tom, že Národná rada bude prerokúvať...
Pavelka, Radoslav, poslanec NR SR (2018-09-20):
Ďakujem pekne. Spravodajská správa k návrhu skupiny poslancov Národnej rady Slovenskej republiky Miroslava Beblavého na vydanie zákona, ktorým sa mení a dopĺňa zákon č. 543/2002 Z. z. o ochrane prírody a krajiny v znení neskorších predpisov. Vážené panie poslankyne, poslanci, vážení prítomní, v súlade s § 73 zákona o rokovacom poriadku som bol určený Výborom Národnej rady pre pôdohospodárstvo a životné prostredie za spravodajcu k návrhu uvedeného zákona (tlač 1105). Predkladám informáciu k predloženému návrhu zákona. Návrh spĺňa náležitosti podľa rokovacieho poriadku a legislatívnych pravidiel tvorby zákonov. Zo znenia návrhu zákona je zrejmý účel navrhovanej úpravy. Vychádzajúc z oprávnení, ktoré pre mňa ako spravodajcu vyplývajú z § 73 zákona o rokovacom poriadku, odporúčam, aby sa Národná rada uzniesla na tom, že návrh zákona prerokuje v druhom čítaní. V súlade s rozhodnutím predsedu Národnej rady navrhujem, aby návrh zákona prerokovali výbory: Ústavnoprávny výbor Národnej rady a Výbor Národnej rady pre pôdohospodárstvo a životné prostredie. Za gestorský výbor navrhujem Výbor Národnej rady pre pôdohospodárstvo a životné prostredie. Odporúčam, aby predmetný návrh zákona výbory prerokovali do 30 dní a v gestorskom výbore do 32 dní od prerokovania návrhu zákona v Národnej rade Slovenskej republiky. Pán predsedajúci, otvorte všeobecnú rozpravu. Ďakujem.
Ľ. Vážny, minister dopravy, pôšt a telekomunikácií SR: (2009-09-09):
Zachytil som iba jedno, že samosprávny kraj alebo obec musí robiť kontrolu a monitoring dopravy. S tým môžem iba súhlasiť, ale jednoducho aj samosprávne kraje, aj obce dostali kompetencie zabezpečovať túto dopravu, dostali príslušnú časť zo štátneho rozpočtu cez dane a s týmito kompetenciami súvisia aj práva. Čiže nebudeme my v zákone riešiť aký stupeň kontroly, aký stupeň monitoringu. Jednoducho je to zodpovednosť toho subjektu, ktorý to má na starosti a on si to musí zabezpečiť a myslím si, že je kontraproduktívne, aby sme my v zákone predpisovali kontrolu a monitoring a vyhodnocovanie. To sú tie práva, ktoré obce majú a musia ich plne využívať a je to v ich kompetencii. Ďakujem.
Pellegrini, Peter, predseda NR SR (2015-04-21):
Ďalší v rozprave je pán poslanec Abrhan ako predposledný rečník a potom ako posledný prihlásený písomne vystúpi pán poslanec Hlina. Nech sa páči, pán poslanec, máte slovo.
Sulík, Richard, predseda NR SR (2011-05-18):
Pán poslanec Ondruš.
Mihál, Jozef, poslanec NR SR (2017-09-14):
Ďakujem. Využil som právo prihlásiť sa do rozpravy ako spravodajca. Chcem oznámiť aj za kolegyne a kolegov klubičku vznikajúcej strany Spolu – Občianska demokracia, že tento návrh podporíme, je dobrý. Odôvodnenie tu padlo, či z úst pani predkladateľky, alebo vo faktickej poznámke. Je to jednoducho tak, taký je život, taká je prax a dnes je skutočne nezmyselné klásť prekážky tomu, aby rodinný príslušník robil osobnú asistenciu svojmu rodinnému príslušníkovi, teda napríklad matka robila osobnú asistenciu svojmu dieťaťu. Nedáva to zmysel, núti to ľudí skutočne obchádzať nezmyselný zákon, nie je to v poriadku. A áno, nebude to stáť žiadne nejaké drakonické navýšené finančné prostriedky, aj keď, aj keby tak bolo, tak si myslím, že by bolo treba tento zákon podporiť a túto zmenu prijať, pretože jednoducho život ju vyžaduje, a úlohou štátu je pomôcť postarať sa aj takýmto spôsobom o tých, ktorí tu pomoc potrebujú. Čiže nebráňme sa diskusii. A nielenže nebráňme sa tejto diskusii, opakovane to prinášate, veď som bol, myslím, aj posledne spravodajca k tomuto návrhu. Myslím si, že je načase, aby sa najmä koalícia zamyslela nad tým, ako vlastne funguje celý náš systém sociálnych služieb, pod ktorý tá osobná asistencia fakticky patrí. Akým spôsobom je reálne postarané o ľudí, ktorí najviac potrebujú pomoc, sú zdravotne postihnutí, mentálne postihnutí, ak dokonca ide o nedospelé deti. A tento návrh je teda len malá mozaika možných zlepšení nášho sociálneho systému, ale veľmi dôležitá. Takže ešte raz, podpora.
M. Číž, podpredseda NR SR: (2006-12-13):
(Hlasovanie.) Prítomných 140 poslancov, za 80 poslancov, proti 6 poslancov, zdržalo sa 54. Predložený návrh sme schválili.
Paška, Pavol, predseda NR SR (2012-05-10):
Reakcia pán poslanec.
Grendel, Gábor, poslanec NR SR (2023-12-08):
Ďakujem pekne. Myslím si, že pán poslanec Krátky chcel krátko hovoriť aj o histórii tejto problematiky, a preto by som si dovolil doplniť k tomu, čo povedal, že riešenie vlastne týchto environmentálnych záťaží sa dostalo do pozornosti najmä v 90. rokoch v súvislosti s ich odstraňovaním na územiach s pobytom vojsk bývalej sovietskej armády. A na portáli enviroportal.sk sa o tom môžete dočítať veľmi užitočné informácie, napríklad o tom, že problematika starých environmentálnych záťaží bola aj predmetom procesu veľkej privatizácie, kedy bola zakotvená povinnosť vyhodnocovať záväzky podniku z hľadiska životného prostredia a v prípade zisteného znečisťovania vyčíslovať škody na životnom prostredí. Avšak čo je problém, ako to vzniklo, uplatňovanie tejto povinnosti v zmysle vtedajšieho zákona 92/1991 nebolo vyhovujúco riešené a nevytvorilo dostatočný predpoklad zistenia spoľahlivých údajov o stave životného prostredia v období zmeny týchto vlastníckych vzťahov zo štátu na vlastníctvo iných osôb, preto je aj ten problém, o ktorom dnes hovoríme, že nebol zohľadnený environmentálny dlh pri uzatváraní jednotlivých zmlúv. Potom v roku 2003 pristúpilo ministerstvo životného prostredia k tvorbe návrhu zákona o environmentálnych záťažiach súvisiacich s vykonávacími predpismi a metodickými postupmi, ale o tom asi budeme hovoriť prípadne v druhom čítaní a k tomuto návrhu zákona predložíme nejaké pozmeňujúce návrhy, pretože je to na širšiu odbornú debatu a, žiaľ, už mám len 9 sekúnd, takže to je málo času na to, aby som objasnil všetky súvislosti, ktoré s tými pozmeňujúcimi návrhmi súvisia.
Suchánek, Alan, poslanec NR SR (2016-09-13):
Ďakujem za slovo. Priznávam sa, ja som si sadol na prvú stoličku a keď som chcel s faktickou reagovať, tak som si neuvedomil, že nesedím na svojom mieste a stačil som faktickú. A keďže tu pán poslanec Budaj nebol, tak som sa pomýlili a stačil som jeho a chcel som a teda chcel by som povedať to, čo som, čo chcem ešte teraz povedať. Na tých ostatných reagovať nebudem, to boli pripomienky k veci. A u pána Pčolinského, tam by som povedal z takého medicínskeho hľadiska, že aj droga v malom množstve môže byť liekom. A skutočne to platí. Dokonca vo Francúzsku robili výskum, že prečo je tam málo cievnych ochorení, hlavne napríklad infarktov, a zistili, že práve červené víno to má na starosti alebo červené víno zlepšuje tento stav. Francúzi dokonca nemusia užívať anopyrín a majú ďaleko menej týchto srdcovocievnych príhod, pretože to červené víno a zároveň aj ten alkohol aj niektoré látky v tom červenom víne veľmi dobre pôsobia preventívne. Takže len toľko chcem povedať, že alkohol je vo väčšom množstve možno droga, ale v malom môže byť, veľmi pozitívny účinok mať. Ďakujem.
M. Číž, podpredseda NR SR: (2007-10-23):
Pán poslanec, o 11.00 hodine by to malo šancu prejsť hlasovaním, momentálne je situácia taká, že Národná rada by nebola uznášaniaschopná, takže v zmysle príslušných ustanovení rokovacieho poriadku vás ubezpečujem, že len čo bude Národná rada uznášaniaschopná, tak dám tento váš návrh na hlasovanie. Takže opäť sa hlási s procedurálnym návrhom pán poslanec Janiš? Áno? Nech sa páči, máte slovo.
Jarjabek, Dušan, poslanec NR SR (2021-10-06):
Ďakujem za slovo, pán predsedajúci. Je tu brajgel a môžte dať o tom hlasovať. Ďakujem za pozornosť.
P. Hrušovský, predseda NR SR: (2003-04-24):
Panie poslankyne, páni poslanci, pristúpime k hlasovaniu o predloženom návrhu skupiny poslancov. Prosím pána spoločného spravodajcu, aby postupne uvádzal jednotlivé návrhy na hlasovanie. P. Biroš, poslanec: Vážený pán predseda, vážený pán minister, milé kolegyne, kolegovia, v rámci diskusných príspevkov akurát pani poslankyňa Záborská predniesla návrh nepokračovať v rokovaní o tomto návrhu zákona. Preto vás prosím, pán predseda, dajte hlasovať o tomto návrhu.
Jílek, Rastislav, poslanec NR SR (2020-09-29):
Pán predsedajúci, chcem vás poprosiť, aby ste upozornili všetkých poslancov, aby v priebehu celej schôdze mali rúškom prekrytý nos aj ústa. Ďakujem pekne.
Paška, Pavol, predseda NR SR (2013-11-29):
(Hlasovanie.) 136 prítomných, 3 za, 85 proti, 48 sa zdržalo.
Tieto body sme neschválili.
P. Hrušovský, predseda NR SR: (2005-12-07):
Teraz pristúpime k hlasovaniu o prerokovaných návrhoch zákonov. Pán poslanec Lintner ešte pred hlasovaním. Ľ. Lintner, poslanec: Ďakujem za slovo, pán predseda. Chcem vás pred záverečným hlasovaním, keďže ide o blok zákonov, v mene troch poslaneckých klubov KDH, SMK a nášho klubu požiadať o pätnásťminútovú prestávku.
Paška, Pavol, predseda NR SR (2014-10-15):
Prepáčte, pán poslanec. Kolegyne, kolegovia, pán poslanec Kuffa je v rozprave. Kto nemá záujem, radšej nech odíde z rokovacej sály. Nech sa páči, pán poslanec.
P. Hrušovský, predseda NR SR: (2005-02-08):
(Hlasovanie.) 135 prítomných, 101 za, 25 proti, 9 sa zdržalo. Bod 22 zo spoločnej správy sme schválili. Nech sa páči. M. Abelovský, poslanec: O bode 24 nebudeme hlasovať, lebo sme schválili bod 22. Budeme hlasovať o bode 29 s návrhom gestorského výboru schváliť ho.
Paška, Pavol, predseda NR SR (2013-06-19):
Faktická poznámka na vaše vystúpenie nie je. Vyhlasujem rozpravu za skončenú. Pán minister chcete zaujať stanovisko? Nie. Pán spravodajca? Nie. Prerušujem rokovanie o tomto návrhu. Budeme pokračovať vládnym návrhom zákona o organizácii miestnej štátnej správy a o zmene a doplnení niektorých zákonov . Je to vládny návrh zákona pod číslom 476. Poprosím pána podpredsedu vlády a ministra vnútra Roberta Kaliňáka, aby odôvodnil návrh zákona.
Paška, Pavol, predseda NR SR (2014-09-10):
(Hlasovanie). 83 prítomných, všetci boli za. Návrh sme schválili. Ešte poprosím, pán predseda výboru, aj uviesť hlasovanie v prvom čítaní o vládnom návrhu zákona č. 461 o sociálnom poistení (tlač 1118). (Hlasovanie o vládnom návrhu zákona, ktorým sa mení zákon č. 461/2003 Z. z. o sociálnom poistení v znení neskorších predpisov , tlač 1118.)
Kollár, Boris, predseda NR SR (2020-04-01):
Pán poslanec Valášek.
Hrnčiar, Andrej, podpredseda NR SR (2018-12-04):
Otváram všeobecnú rozpravu. Do rozpravy som nedostal žiadnu písomnú prihlášku. Pýtam sa, či sa chce prihlásiť niekto do rozpravy ústne. Končím možnosť nahlásiť sa do rozpravy. Nech sa páči, pán poslanec Jurzyca.
Grendel, Gábor, podpredseda NR SR (2021-11-11):
Pani poslankyňa, chápem vaše nadšenie, ale poprosím vás, odpustite si tieto komentáre pred jednotlivými hlasovaniami. (Spravodajkyňa, otočiac sa k predsedajúcemu, vyjadruje protest voči jeho poznámke.) Prezentujme sa a hlasujme. (Hlasovanie.) Prítomných 143 poslancov, za 75, proti 61, zdržali sa 7, hlasovali všetci prítomní. Konštatujem, že sme tento návrh schválili. Teraz budeme hlasovať o bode 60 programu, je to prvé čítanie o návrhu poslanca Šimka na vydanie zákona, ktorým sa mení a dopĺňa zákon č. 343/2015 o verejnom obstarávaní, tlač 714. Prosím spravodajkyňu z výboru pre hospodárske záležitosti pani poslankyňu Magdalénu Sulanovú, aby hlasovanie uviedla. (Hlasovanie o návrhu poslanca Národnej rady Slovenskej republiky Jozefa Šimka na vydanie zákona, ktorým sa mení a dopĺňa zákon č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov , tlač 714.)
Danko, Andrej, predseda NR SR (2020-02-25):
S reakciou na faktické poslanec Osuský.
Sulík, Richard, predseda NR SR (2011-04-06):
Prosím, nech sa páči.
Laurenčík, Milan, podpredseda NR SR (2022-06-15):
Ďakujem. Na vaše vystúpenie neboli faktické poznámky. Ako ďalší v rozprave vystúpi pán poslanec Radovan Kazda, nech sa páči.
Kuciaňová, Magdaléna, poslankyňa NR SR (2017-05-09):
Vážený pán predsedajúci, vážené panie poslankyne, vážení páni poslanci, v súlade s ustanovením § 73 zákona o rokovacom poriadku som bola určená predsedníčkou Výboru Národnej rady pre sociálne veci za spravodajkyňu k návrhu zákona, ktorý je uvedený pod tlačou 512. Predkladám informáciu k predloženému návrhu zákona. Návrh spĺňa náležitosti podľa rokovacieho poriadku a legislatívnych pravidiel tvorby zákonov. V zmysle oprávnení, ktoré pre mňa ako spravodajkyňu vyplývajú z ustanovenia § 73 zákona o rokovacom poriadku, odporúčam, aby sa Národná rada po všeobecnej rozprave uzniesla na tom, že návrh zákona prerokuje v druhom čítaní. V súlade s rozhodnutím predsedu Národnej rady č. 533 z 24. apríla 2017 navrhujem, aby návrh zákona prerokovali Ústavnoprávny výbor Národnej rady Slovenskej republiky, Výbor Národnej rady Slovenskej republiky pre sociálne veci. Za gestorský výbor navrhujem Výbor Národnej rady pre sociálne veci a odporúčam, aby predmetný návrh zákona výbory prerokovali do 30 dní a v gestorskom výbore do 32 dní od prerokovania návrhu zákona v Národnej rade Slovenskej republiky v prvom čítaní. Prosím, pán predsedajúci, otvorte všeobecnú rozpravu.
M. Sabolová, poslankyňa: (2010-01-20):
Chcem ale povedať, pán poslanec, k tej druhej téme, že ako to máte rozumieť. Chcem nájsť vhodné slová. Ak sa systém odskúša, ak sa systém nastaví tak, aby sa neplatilo za to, čo sa neprejde, ak sa systém nastaví tak, že budeme spoplatňovať to, čo skutočne je potrebné, my sme nikdy nehovorili, že sme proti mýtu, ale že treba, aby bol transparentný. Tak ako je transparentný vo všetkých krajinách. Ako sa zastavila jeho realizácia, pozastavila a odskúšala aj v iných krajinách a s oveľa väčšou cestnou premávkou, ale s oveľa väčším množstvom diaľnic. Ja nemám výhrady, že spoplatníme hlavné ťahy sever – juh, pretože nemáme inú komunikáciu, ale my pri tom počte diaľnic sa nemôžeme porovnávať s výberom mýta v krajinách, kde je krajina poprepájaná diaľnicami a kde to urýchli aj cestnú premávku, kde to zjednoduší život ľuďom. A ja by som poprosila, aby sme možno aj verejnosti nevtláčali niečo, že tu okolité krajiny idú spoplatňovať, napríklad vo Francúzsku, aj cesty I. triedy. (Prerušenie vystúpenia časomerom.)
Glváč, Martin, podpredseda NR SR (2018-02-01):
Ďakujem. S faktickými poznámkami nikto. Končím možnosť prihlásiť sa. Ďalšia v rozprave pani poslankyňa Bašistová. Nie je prítomná. Prepadáva poradie. Pani poslankyňa Blahová, nech sa páči.
Holý, Štefan, podpredseda vlády SR (2022-05-05):
Vážený pán poslanec, dovoľte mi vyjadriť našu solidaritu s Poľskom a Bulharskom. Som presvedčený, že zdroje energie by sa nemali využívať ako prostriedok geopolitického vydierania. Žiaľ, opak je pravdou a Ruská federácia vývoz ropy a plynu využíva ako geopolitickú zbraň. Najhoršie na tom je, že tieto skutočnosti sú dávno známe, avšak bývalé vlády SMER-u – sociálnej demokracie neurobili dokopy nič, aby zvýšili energetickú nezávislosť Slovenska od dovozu ruského plynu a ropy. Dnes sa preto Slovensko nachádza vo veľmi komplikovanej situácii a očakávam od ministra hospodárstva a jeho rezortu životaschopný, akčný plán, ktorý našu závislosť na ruských dodávkach energonosičov výrazne zníži v priebehu blízkych rokov. Pokiaľ ide o požiadavku ruskej strany na platby v rubľoch za nákup plynu, Európska komisia vydala usmernenie analyzujúce súlad požiadaviek ruskej strany s režimom sankcií. Platby spoločností zo Slovenska prebehnú v súlade s postupom ostatných krajín EÚ a týmto usmernením Európskej komisie. Ďakujem.
B. Bugár, podpredseda NR SR: (2006-02-03):
Pýtam sa, kto sa hlási ešte ústne do tohto bodu. Pán poslanec Jarjabek, pani poslankyňa Tóthová, pán poslanec Pavelka, pani poslankyňa Mušková. Končím možnosť sa prihlásiť do rozpravy. Pán poslanec Jarjabek bude ďalší interpelujúci.
Ivan, Miroslav, poslanec NR SR (2018-06-20):
Ďakujem za slovo. V rozprave vystúpil jeden poslanec, pán poslanec Heger. Prosím, pán predsedajúci, aby ste dali hlasovať o tom, že Národná rada sa uzniesla v súlade s § 73 ods. 3 písm. c) zákona o rokovacom poriadku prerokovať predložený návrh zákona v druhom čítaní.
Glváč, Martin, podpredseda NR SR (2019-05-13):
Takže už len reakcia. Pán poslanec Zelník, nech sa páči.
Pellegrini, Peter, predseda NR SR (2015-05-13):
Prezentujme sa a hlasujme o tom, že prerokujeme návrh zákona v treťom čítaní ihneď. (Hlasovanie.) Prítomných 133 poslancov, za hlasovalo 131 poslancov, proti bol 1, zdržal sa 1 poslanec. Návrh sme schválili. Sme v treťom čítaní . Otváram rozpravu. Pýtam sa, či sa niekto hlási do rozpravy. Nie je tomu tak. Končím možnosť prihlásiť sa do rozpravy. Vyhlasujem rozpravu za skončenú. Nech sa páči.
Jarjabek, Dušan, poslanec NR SR (2015-02-03):
Ďakujem za slovo, pán predsedajúci. Naozaj súhlasím so svojím predrečníkom, bolo to veľmi zaujímavé vystúpenie, pán Beblavý. O to viac ma zaráža návrh uznesenia, ktoré ste predložili, predpokladám, že chcete, aby bolo prijaté toto uznesenie, a o to viac ma zaráža ten váš nekorektný tón, keď ste skutočne napadli tuná neprítomného kolegu Bublavého. A len preto vystupujem, lebo kolega Bublavý tu teraz nie je. Nie je to celkom hodné vás, pán poslanec. Vy ste príliš múdro vystúpili na to, aby ste takýmto spôsobom zhodili všetko to, čo ste povedali. Jednoducho sa mi to nepáči preto, lebo myslím si, že to bolo zbytočné o to viac, že kolega Bublavý tuná nie je a nemôže sa brániť. Mali by ste sa aspoň v duchu ospravedlniť.
Číž, Miroslav, podpredseda NR SR (2014-12-12):
Slovo má pán poslanec Hlina.
Saloň, Marián, poslanec NR SR (2022-11-15):
Ďakujem veľmi pekne. Pán kolega Šeliga, musím oceniť vašu šikovnosť, ako ste sa tak šikovne snažili podsunúť tému dnešnej tlačovej besedy nášho predsedu, lebo tieto dôvody boli odvolávaním, pri odvolávaní sedemkrát predtým ako dnes. A keď ste si všimli, ani predseda Fico vo svojom úvodnom slove, ani ja vo vystúpení za klub sme nepovedali ani slovo o téme manipulácie trestných konaní a podobne preto, aby sme nevytvárali zámienku pre niekoho iného, takže túto tému si nechajme bokom a tvárme sa, že ani neodznela. Hovoríte, že sa čudujete pánovi Fialovi, alebo, alebo teda to neviete pochopiť, ale to treba pochopiť tak, že pán Fiala je predseda vlády, a predsa nie minister vnútra, ale vláda Českej republiky na svojom zasadnutí rozhodla o tom, že uzavrú hranicu so Slovenskou republikou, následne to predĺžila a následne ohlasovali ďalej, že to bude pokračovať, čiže nie pán minister vnútra. To nebola svojvôľa, či je to koaličný, alebo aký partner, to bolo kolektívne rozhodnutie vlády, na čele ktorej stojí premiér, takže toľko k tomu. A to, že Vít Rakušan dvadsať minút pred rokovaním oznámil, že hranice ostanú uzatvorené, nie že 20 minút pred rokovaním, on to povedal 20 minút po tom, ako na Slovensku vyšla informácia, že predseda vlády Heger sa ide stretnúť s pánom Fialom, tak nám nechali odkázať ešte, že, chlapci, cestujete do Čiech zbytočne, lebo aj tak to nepůjde. To bol celý ten problém. A keď hovoríte o hliadkach, že, že by neboli účinné na hraniciach, veď som to hovoril aj vo svojom vystúpení, v rokoch 2015 a 2016 presne tou demonštráciou tých cvičení a demonštráciou toho, že sme pripravení na riešenie tejto krízy, tak to mal byť odkaz tým migrantom, nechoďte sem, lebo budú naplnené schengenské pravidlá, čo sa týka... (Prerušenie vystúpenia časomerom.)
Laššáková, Jana, podpredsedníčka NR SR (2014-11-09):
Zvolávam poslanecké grémium. Ešte pán poslanec Galko? Skončme asi procedurálne a pôjdeme na grémium. Nech sa páči.
Hlina, Alojz, poslanec NR SR (2014-03-20):
Vážený pán predseda, vážené kolegyne, kolegovia, ospravedlňujem sa, prepáčte, ale chybička sa stane. Vystupujem podľa § 85 ods. 2 o rokovacom poriadku. Navrhujem nasledovnú legislatívnotechnickú úpravu môjho pozmeňujúceho návrhu, ktorý bol schválený v druhom čítaní. V čl. I 5. bode § 3 ods. 6 sa vykonajú nasledovné úpravy. Slovo „vlastníctvo sa nahrádza slovami „je vlastníkom“ a slová „alebo obdobný„ sa nahrádzajú slovami „alebo má obdobný“. Ďakujem za pochopenie.
Lehotský, Tomáš, poslanec NR SR (2022-05-06):
Ďakujem veľmi pekne. Pán Beluský, vy ste spomínali, teda že väčšina ľudí nie je za našu, naše členstvo v NATO. Ja neviem, či ste videli posledné prieskumy, podľa ktorých, podľa ktorých tá podpora je, myslím, že 60-percentná. To znamená, že väčšina tam chce byť. Ak ste to nepovedali, tak si to potom môžme vyjasniť. Pani Sulanová, vy hovoríte, že najskôr treba chcieť a potom hľadať cesty. Ja si myslím, že je to presne spôsob, ktorý sa nemá robiť, akože to vôbec nie je manažérske uvažovanie. Najskôr je potrebné zhodnotiť, či ten daný krok je dobrý, podrobiť to nejakej analýze, možno aj historickému prieskumu a potom si povedať, že ak je dobrý, tak, tak ísť do toho (povedané so smiechom), lebo opačný spôsob znamená, že urobíte množstvo chýb úplne zbytočných. A hovorili ste aj to, že neutralita má väčšiu šancu na to, aby teda daná krajina nebola vo vojne, ale nepodporovali ste to žiadny argumentom. Ten váš návrh zákona, resp. dôvodová správa obsahuje množstvo... a bude tam kopa takýchto ľudí, ktorí budú tiež v kúte sedieť a nepomôžu vám.
P. Hrušovský, predseda NR SR: (2004-12-15):
Otváram rozpravu o tomto bode programu. Chcem sa opýtať pánov poslancov, či sa chce niekto do rozpravy prihlásiť ústne. Nie. Vyhlasujem rozpravu o tomto bode programu za skončenú. Ďakujem pánovi poslancovi Miklušičákovi. Ešte predtým ako dám slovo pánovi ministrovi vnútra, aby uviedol ďalší zákon, chcem vás informovať, že predkladateľ návrhu zákona, ktorý máme pod poradovým č. 70 a pod parlamentnou tlačou 958, pán poslanec Ondriaš ma požiadal, aby sme z rokovania 33. schôdze tento návrh zákona vypustili. Je všeobecný súhlas, páni poslanci? (Súhlasná reakcia pléna.) Pán poslanec, je tu otázka, či tak nemienite urobiť aj s bodom 68. Nie. Pristúpime teraz k prerokúvaniu vládneho návrhu zákona, ktorým sa mení a dopĺňa zákon Národnej rady Slovenskej republiky č. 171/1993 Z. z. o Policajnom zbore v znení neskorších predpisov a o zmene a doplnení niektorých zákonov , ktorý prerokúvame ako tlač 938. Prosím teraz, aby z poverenia vlády Slovenskej republiky návrh zákona uviedol a odôvodnil pán minister vnútra Vladimír Palko. Pán minister, máte slovo.
Vášáryová, Magdaléna, poslankyňa NR SR (2012-12-13):
Ďakujem, pani predsedajúca. Dovoľte mi vo faktickej poznámke prehovoriť ako členka Školskej rady Gymnázia pre mimoriadne nadané deti v Bratislave. Chcem nadviazať na to, čo povedala pani poslankyňa Žitňanská. Bez toho, aby sme mali jednu vzdelanú populáciu, nebudeme, nebudeme konkurencieschopní. My tu môžeme rokovať a snažiť sa, aby to vyzeralo ako v tretej cenovej skupine. Ale budeme hodnotení podľa toho, aké generácie nastúpia po nás a aké my im vytvoríme podmienky. Táto škola pre mimoriadne nadané deti, kde sa, mimochodom, hlavne sústreďujú mladí matematici, má neustále prekážky. Dokonca je vedená ako špeciálna škola a podlieha aj tomuto režimu ako špeciálna škola, ako keby tam boli ťažko vzdelávateľné deti. Áno, medzi geniálnymi matematikmi sú niektoré deti, ktoré sú veľmi ťažko zvládnuteľné v triede. Ale takéto deti si zaslúžia úplne iné programy. Úplne iné programy. A tu je ideový spor, ktorý som už viedla s predchádzajúcim ministrom školstva za prvej vlády pána Fica. Neviem, vy, ktorí ste tu boli, keď sme viedli boj za to, aby sa učila angličtina, a pán minister to vtedy nechápal. To je ten ideový spor, kde majú končiť tieto nadané deti. Máme – tak ako každý iný národ – 25 % nadaných detí. Či už sú nadané na matematiku, alebo majú nejaké iné zručnosti. Ak my ich nepodchytíme, ak budeme neustále diskutovať len o hlúpostiach a nebudeme sa venovať priamo týmto našim... (Prerušenie vystúpenia časomerom.)
Blaha, Ľuboš, podpredseda NR SR (2024-01-10):
Pán poslanec Ondrej Dostál.
Petrák, Ľubomír, poslanec NR SR (2012-11-28):
Ďakujem pekne za všetky faktické poznámky. Ja možno začnem od konca. Pán poslanec Kuffa, nech sa obecné zastupiteľstvá rozhodnú, či chcú mať automaty, alebo nechcú mať automaty, prípadne nech je to predmetom nejakého referenda. Ja som povedal vo svojom vystúpení, že právo podnikať je základným právom vyplývajúcim z ústavy a o základných právach nemôže byť vedené ani referendum. To znamená, že to to vylučuje. My sme sa snažili nájsť nejaký právny model v skutočnosti tak, aby sme to vyriešili, aby sme neboli ani v rozpore s ústavou, aby sme neboli ani v rozpore so základnými ľudskými právami. A toto je to riešenie. Človek sa môže sťažovať a môže mať pocit, že dochádza k narušovaniu poriadku aj subjektívne a nemusí to byť objektívny nález. Ak chcete, môžete toto vnímať ako právnu kľučku, ktorá umožňuje tým ľuďom sa rozhodnúť, že tie automaty tam nechcú, bez toho, aby sa nejakým iným rozhodnutím, či už prokuratúry alebo súdu, toto rozhodnutie zrušilo. Pán poslanec Přidal, prečo 30 percent? No 30 % jednoducho preto, lebo všade, pokiaľ ide o petície a ide o zákon o obecnom zriadení 369/1990, sa uvádza hranica 30 percent. A tak isto nie je záujmom, aby sa zavádzalo niekoľko hraníc pre rôzne typy. Tam, kde sa nám hodí, bude hranica 10 %, tam, kde budeme potrebovať, dáme hranicu 80 alebo 90 percent. Je to zaužívaná hranica. Pán poslanec Droba, pokiaľ ide o stály dozor, berte to len ako predĺženie legisvakančnej doby v zásade na to, lebo tá povinnosť podľa vládneho návrhu zákona mala platiť od 1. januára, a my tú povinnosť posúvame o tri mesiace ďalej. To znamená, aby sa zamestnávateľ mohol pripraviť na túto povinnosť.
P. Hrušovský, predseda NR SR: (2004-06-17):
Otváram rozpravu. Nedostal som žiadne písomné prihlášky, pýtam sa, či sa do rozpravy chce prihlásiť niekto ústne. Konštatujem, že nie. Vyhlasujem rozpravu za skončenú. Ďakujem pánovi podpredsedovi vlády a poslancovi Mikušovi. Tým sme prerokovali návrhy, ktorých predkladateľom za vládu Slovenskej republiky bol pán podpredseda vlády a minister financií. Poprosím o chvíľku trpezlivosti. Pán minister pôdohospodárstva je vraj zaseknutý vo výťahu. Zatiaľ nevieme, či na ministerstve, alebo v Národnej rade. (Ruch v sále.) (Pauza kvôli neprítomnosti ministra pôdohospodárstva Zsolta Simona.)
Zmajkovičová, Renáta, podpredsedníčka NR SR (2012-06-21):
S faktickými poznámkami šesť, päť, nevidím, koľko. Päť poslancov. Nech sa páči, pán poslanec Galko. Vy máte faktickú? Dobre, pán poslanec Galko. Prepáčte, ukončujem možnosť faktických poznámok, keďže som to neurobila, ešte je tam pán poslanec Fronc. Takže nech sa páči.
Laurenčík, Milan, podpredseda NR SR (2021-11-24):
Reagovať na faktickú poznámku bude pani poslankyňa Lucia Drábiková, nech sa páči.
P. Paška, predseda NR SR: (2010-02-11):
Rokovanie o n ávrhu poslancov Národnej rady Slovenskej republiky Lászlóa Kötelesa, Miklósa Duraya a Pála Csákyho na vydanie zákona, ktorým sa mení a dopĺňa zákon Národnej rady Slovenskej republiky č. 46/1993 Z. z. o Slovenskej informačnej službe v znení neskorších zákonov.) Rozhodnutie o pridelení na prerokovanie výborom je pod číslom 1507. Poprosím za skupinu navrhovateľov pána poslanca Kötelesa, aby uviedol návrh zákona.
Pellegrini, Peter, predseda NR SR (2014-12-09):
Pán poslanec, v zmysle rokovacieho poriadku nemôžem dať hlasovať o takomto návrhu, pretože body môžeme vyraďovať len na základe návrhu troch poslaneckých klubov, ale ešte raz, beriem vaše rozhorčenie na vedomie a kolegovia z opozície, ktorí potom mali veľké problémy, že sa ich body neprerokovali, nech sú naozaj prítomní, keď ideme v zmysle rokovacieho poriadku a na svojich bodoch nech sú v rokovacej sále. Aj to svedčí o ich prístupe k práci. Pán poslanec Viskupič.
Kuriak, Milan, poslanec NR SR (2023-06-22):
Ale, pán predseda, to nie sú osobné útoky, to je... (Prerušenie vystúpenia časomerom.)
V. Veteška, podpredseda NR SR: (2004-12-02):
Ďalšiu otázku položila pani poslankyňa Antošová. Nie je prítomná, nevidím ju v tejto chvíli, nie je prítomná v rokovacej sále, nebudeme reagovať na túto otázku. Budeme pokračovať ďalšou otázkou, ktorú položil pán poslanec Juraj Blanár a položil ju pánovi ministrovi vnútra Slovenskej republiky, pánovi Palkovi: „Pán minister, prečo pracovníci Hasičského a záchranného zboru, ktorí vykonávajú rovnakú prácu z pohľadu pracovnej náplne, sú zaradení vo verejnej službe, ale i v štátnej službe?“ Prosím, pán minister, môžete odpovedať.
Sulík, Richard, predseda NR SR (2010-09-09):
Ďakujem vám pekne. Poprosím pána kolegu tu dole vpravo, aby netelefonoval. Ďakujem vám pekne. Ďakujem. S faktickou poznámkou pán Ondruš, nech sa páči.
Hrnčiar, Andrej, podpredseda NR SR (2020-02-20):
Päť faktických poznámok. Nech sa páči, pán poslanec Vážny.
Jurzyca, Eugen, poslanec NR SR (2016-10-14):
Nie, s úsmevom som to, pán predseda, nevideli ste, ale. (Smiech v pléne.) Nie v zlom, nie v zlom.
Grendel, Gábor, podpredseda NR SR (2023-06-27):
Vyhlasujem rozpravu za skončenú. Chce zaujať stanovisko v záverečnom slove pán navrhovateľ? Veď to bola ústna nie? No, no. Tak som bol informovaný pánom podpredsedom Blanárom, od ktorého som si preberal službu. Áno, hneď len sa ešte opýtam pána spravodajcu, či chce záverečné slovo. Nie. Takže preruš. Od rečníckeho pultu, ak je to záverečné slovo, pán poslanec, od rečníckeho pultu. (Reakcia z pléna.) Nech sa páči, pán podpredseda Pčolinský.
Figeľ, Ján, podpredseda NR SR (2013-12-06):
Nech sa páči, s reakciou Alojz Hlina.
M. Košútová, poslankyňa: (2006-10-17):
Uvedený návrh bol doručený poslancom Národnej rady Slovenskej republiky v stanovenej lehote, čím boli splnené podmienky určené § 72 ods. 1 zákona o rokovacom poriadku, t. j. doručenie návrhu najmenej 15 dní pred schôdzou Národnej rady Slovenskej republiky, na ktorej sa uskutoční jeho prvé čítanie. Predseda Národnej rady Slovenskej republiky posúdil uvedený návrh podľa § 70 ods. 1 zákona Národnej rady Slovenskej republiky o rokovacom poriadku a podľa legislatívnych pravidiel a zaradil ho v súlade s § 72 ods. 2 rokovacieho poriadku na rokovanie dnešnej 5. schôdze Národnej rady Slovenskej republiky. Konštatujem, že uvedený návrh spĺňa z formálnoprávnej stránky všetky náležitosti uvedené v § 67 a § 68 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov, ako i náležitosti určené v legislatívnych pravidlách. Zo znenia vládneho návrhu zákona je zrejmý účel navrhovanej úpravy. Všeobecná časť dôvodovej správy obsahuje informáciu o súlade návrhu zákona s Ústavou Slovenskej republiky, o súvislostiach s inými zákonmi a medzinárodnými zmluvami, o zhodnotení súčasného stavu, o dôvode potreby novej právnej úpravy, o hospodárskom a finančnom dopade a vplyve na štátny rozpočet. Osobitná časť dôvodovej správy obsahuje odôvodnenie jednotlivých ustanovení. Problematika vládneho návrhu zákona je upravená v práve Európskych spoločenstiev, v práve Európskej únie upravená nie je. Vychádzajúc z oprávnení, ktoré pre mňa ako spravodajkyňu vyplývajú z § 73 zákona o rokovacom poriadku, odporúčam, aby sa Národná rada Slovenskej republiky uzniesla v zmysle § 73 ods. 3 písm. c) rokovacieho poriadku na tom, že po rozprave odporučí uvedený vládny návrh prerokovať v druhom čítaní. V súlade s rozhodnutím predsedu Národnej rady Slovenskej republiky z 10. októbra 2006 č. 101 a podľa § 71 rokovacieho poriadku Národnej rady Slovenskej republiky navrhujem, aby vládny návrh zákona prerokovali tieto výbory: Ústavnoprávny výbor Národnej rady Slovenskej republiky, Výbor Národnej rady Slovenskej republiky pre financie, rozpočet a menu, Výbor Národnej rady Slovenskej republiky pre pôdohospodárstvo, životné prostredie a ochranu prírody, Výbor Národnej rady Slovenskej republiky pre verejnú správu a regionálny rozvoj a Výbor Národnej rady Slovenskej republiky pre zdravotníctvo. Za gestorský výbor navrhujem Výbor Národnej rady Slovenskej republiky pre pôdohospodárstvo, životné prostredie a ochranu prírody. Odporúčam, aby určené výbory predmetný vládny návrh zákona prerokovali do 29. novembra 2006 a gestorský výbor do 30. novembra 2006. Pán predsedajúci, skončila som, otvorte, prosím, rozpravu.
Laššáková, Jana, podpredsedníčka NR SR (2014-06-24):
Nech sa páči, pani poslankyňa Gibalová. Pani poslankyňa je posledná písomne prihlásená do rozpravy. Potom dám možnosť prihlásiť sa do rozpravy ústne. Nech sa páči, pani poslankyňa.